Makó FC: nem tököltek a Kolozsvári-fiúk
Folytatja tavaszi remek szereplését a Makó NB II-es labdarúgócsapata. Kolozsvári János tanítványai hazai pályán 2–0-ra verték a Tököl csapatát.
Makó-Tököl 2-0 (0–0)
NB II-es labdarúgó-mérkõzés, Makó, Erdei Ferenc téri stadion, 600 nézõ. Vezette: Guta (Berettyán, Horváth).
Makó: Czirbus 6– Béres 5, Dálnaki 6,5, Szamosszegi 6,5, Gévay 5 – Kulacsik 6,5 , Magyar 5,5, Bány 5 (Veres, a 75. percben), Sztojanovics 5 (Podonyi a 68. percben) – Maróti 6, Hadár 5 (Faragó 8, az 55. percben). Edzõ: Kolozsvári János.
Tököl: Balázs – Mojzes, Helger, Demény, Medgyesi – Kádár, Vejmola, Semsei, Varga (Kása a szünetben) – Gasparik, Kiss Edzõ: Gyimesi László.
Gólszerzõk: Maróti (61. percben), Faragó (90.).
Lengtek a zászlók a meccs elõtt, a lefújás után pedig boldogan pacsiztak a Makó Company ultrái a helyi kedvencekkel. Begyûrte az újabb gyõzelmet a Maros-parti alakulat. Amit Kolozsvári János vezetõedzõ a meccs elõtt jósolt, az sokáig bizony valóság volt. Szenvedett a Makó a fiatal tököli csapat ellen. A hazaiak mentek elõre, de sehogyan sem akart megszületni a vezetõ találat. Kimaradtak a helyzetek, sõt Kulacsik lövésénél még szerencséje sem volt a hazai együttesnek, a szélvészsebességû középpályás lövése a kapufán csattant.
A második félidõt álmosan kezdte a Makó, Gasparik vállát pedig veregethették Dálnakiék, hiszen a tököli csatár öt méterrõl, középrõl mellé lõtt. Mázli volt a javából. Kolozsvári mester nem véletlenül rutinos edzõ: remekül nyúlt bele a meccsbe. Pályára küldte Faragó Bencét, aki döntõ érdemeket szerzett a gyõzelem megszerzésében. Elõbb az elsõ gólnál játszott fõszerepet, majd a hajrában bebiztosította a gyõzelmet.
Meglett a hõn áhított siker, ha nem is szenzációs játékkal. De ilyenkor ezzel senki sem foglalkozik. Méltán volt boldog a makói publikum, tavasszal eddig menetelnek, három meccsen hét pontot gyûjtöttek, a Fradi, a Kecskemét és a listavezetõ Szolnok nyomába eredtek. Gondolták volna? Nem sokan. Egyben viszont nagy különbség van. Míg az elõbb említett csapatok játékosai ma nagy valószínûséggel pihennek, addig Hadár, Czirbus, Magyar és a többiek dolgozni mennek. De boldogan, mert munka mellett is képesek sportolni, futballozni. És még milyen jól!
További eredmények: Vecsés–Ferencváros 1–2, Bõcs–Tuzsér 3–1, Mezõkövesd-Zsóry–Kecskemét 1–2, Vác-Újbuda–Baktalórántháza 4–0, Szolnok– Cegléd 2–1, Orosháza–Jászberény 0–0 Kazincbarcika–BKV Elõre 2–1.
Kolozsvári János: – Ahogy vártam, nehéz szülés volt. De a lényeg, hogy nyertünk.
Az NB II Keleti csoportjának állása
1. Szolnok 18 13 2 3 30 – 13 41
2. Kecskemét 18 12 3 3 37 – 16 39
3. FTC 18 11 5 2 39 – 21 38
4. Vác 18 9 4 5 33 – 21 31
5. Makó 18 7 8 3 31 – 19 29
6. Bõcs 18 7 6 5 30 – 21 27
7. Kazincbarcika 18 7 5 6 24 – 24 26
8. Baktalórántháza 18 7 5 6 19 – 23 26
9. Vecsés 18 6 8 4 26 – 24 26
10. Jászberény 18 6 7 5 15 – 15 25
11. Orosháza 18 5 5 8 26 – 32 20
12. Cegléd 18 6 1 11 18 – 36 19
13. BKV Elõre 18 5 1 12 23 – 31 16
14. Tuzsér 18 3 4 11 15 – 32 13
15. Tököl 18 3 3 12 13 – 38 12
16. Mezõkövesd 18 2 3 13 16 – 29 9